प्रियंका चोपड़ा के पहिलका भोजपूरी फिल्म रेलीज़ होखे से पहिलही कीर्तिमान के साथ विवाद मे । देखि फिलिम के ट्रेलर ।
नई दिल्ली, 25 जेठ ।
प्रियंका चोपड़ा आपन करियर के चरम पर बाड़ी । ऊ भले आजकल आपन हॉलीवुड फिलिम में मस्त होखस, चाहे एक के बाद एक लगातार बॉलीवुड फिलिम में सफलता के झण्डा गाड़त होखस बाकी ऊ भोजपुरी करे लाए भी तैयार बाड़ी। सही से कहल जाए त अभिन उनकर भोजपुरी फिल्म ‘बम बम बोल रहा है काशी’ बन के तैयार होगइल बा ।
बॉलीवुड अभिनेत्री प्रियंका चोपड़ा के प्रोडक्शन हाउस कंपनी पर्पल पेबल पिक्चर्स आपन पहिलका भोजपूरी फिलिम बनाके रेलीज़ करे के तैयारी मे बा। प्रियंका के प्रॉडक्शन मे बनल ई फिलिम इहे 10 जून से बिहार, उ. प्र., झारखण्ड सहित नेपाल मे एक साथ २०० सिनेमा घर मे रेलीज़ होखे जात बा । ई अपने आप मे भोजपुरी के सिनेमा इतिहास मे नया रेकॉर्ड ह । जी ह, भौयाई मत, भोजपुरी इंडस्ट्री चाहे जेतना भी बड़का हो गइल होखो लेकिन ई पहिलका बेर ह जे कवनों भोजपुरी फिलिम २०० सिनेमा घर मे एक साथ रेलीज़ होत बा । बिहार आ UP कर के करीब १२५ आ बाकी मे मुम्बई सहित नेपाल के तराई मे करीब ६५ से जादे सिनेमा घर मे प्रदर्शन होखे जा रहल बा ।
प्रियंका के प्रॉडक्शन मे बन रहल ई फिलिम भोजपुरी इंडस्ट्री मे उनकर पहिलका फिलिम भइला से ऊ दर्शक के प्रतिकृया के बेसब्री से इन्तजार करत बाड़ी आ फिलिम के सफलता लाए फिलिम के यूनिट से लगातार संपर्क मे बाड़ी । अइसन कहनाम बा उनकार माई मधु चोपड़ा के ।
१६ मई के दिन अंतर्राष्ट्रीय भोजपुरी फिलिम अवार्ड (IBFA ) समारोह दुबई मे ई फिलिम के म्यूजिक रेलीज़ करत बेर प्रियंका के माई मधु चोपड़ा कहले रली की प्रियंका के बिहार से लैकहिए से एगो अच्छा सम्बन्ध बा औरी आच्छा फिलिम मिली त प्रियंका भोजपुरी फिलिम खेल भी सकेली ।
बाकीर फिलिम रिलीज लाए एतना बढ़ तैयारी आ सब कुछ ठीक-ठाक भइला के बाबजूद भी उनकर प्रोडक्शन के पहिलका भोजपूरी फिलिम “बम बम बोल रहा है काशी” विवाद में पड़ गइल बा। भइल ई बा की फिल्म सिंगर नीरज प्रियंका पर उनकर गाना के बोल चोरी करे के आरोप लगवले बाड़न ।
नीरज के प्रियंका पर आरोप बा की प्रियंका उनकर गाना के बोल चुरी करके आपन फिल्म के नाम राख दिहले बाड़ी । नीरज के शिकायत के बाद 2९ मई के इलाहाबाद हाईकोर्ट प्रियंका के लीगल नोटिस भेजले बिया । ई मामला पर नीरज कहनि कि साल 2002 में फिलिम के काशी के महादेव स्टूडियो में रिकार्ड भइल रहे ।
जाते जाते रौवा के बता दिही की प्रियंका के पहिलका भोजपुरी फिलिम ‘ बम बम बोल रहा काशी” १० जून के रिलीज होखत बा आ ई फिलिम मे भोजपुरी के सबसे बढ़ अभिनेता दिनेसलाल यादव “निरहु” आ अभिनेत्री आम्रपाली दुबे बाड़ी । वोइसेही फिलिम के निर्देशक के रुपमे संतोष मिश्रा बानी जिनकर पछिलका फिलिम “पटना से पाकिस्तान ” सुपर डुपर हिट रहे ।
फिलिम के ट्रेलर रउआ नीचे देख सकत बानी ।
bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva